OzLabs/hebrew-wiki-articles huggingface dataset:
וילאייט תימן

וילאייט תימן (בערבית: ولاية اليمن; בטורקית עות'מאנית: ولايت یمن) היה אזור אשר נוהל כמחוז ברמה הראשונה (וילאייט) של האימפריה העות'מאנית. בתחילת המאה ה-20, על פי הדיווחים, שטחו היה .<ref name="asia">[https://archive.org/stream/asiakeane00kean#page/459/mode/1up Asia] by A. H. Keane, page 459</ref> אוכלוסיית הווילאייט לפי המפקד העות'מאני של 1885 כללה כ-2,500,000 תושבים.<ref name="asia" />

הווילאייט היה תחום על ידי קו רוחב -20 צפון לצפון, אזור פרוטקטורט עדן מדרום, ים סוף ממערב וקו האורך 45 מזרח ממזרח. הגבול הדרומי נתחם על ידי ועדת הגבול האנגלו-טורקית בשנים 1902–1905, בעוד שהגבול המזרחי נותר מעורפל.<ref name="aioty"></ref>

== היסטוריה ==
מאז הכיבוש העות'מאני של תימן ב-1517, היא נודעה בשם איילט תימן. לאחר רפורמות הטנזימאט באימפריה העות'מאנית, נוסד וילאייט תימן מרוב שטחי האיילט לשעבר בשנת 1872.<ref name="Masters2013"></ref> בשנות ה-30 של המאה ה-19, בסיוע קריסת האימאמות הזיידית עקב חלוקה פנימית ואימוץ נשק מודרני לאחר מלחמת קרים, עברו העות'מאנים לצפון תימן, ובסופו של דבר כבשו את צנעא והפכו אותה לבירת וילאייט תימן ב-1872. כבר אז, השליטה העות'מאנית הייתה מוגבלת ברובה לערים, ושלטונו של האימאם הזיידי בתימן עילית הוכר רשמית.

החל משנת 1872, לאחר שאזור צנעא היה תחת שליטה איתנה, אהמט מוחתאר פאשא החל לשנות את המבנה של הממשל של וילאייט תימן, וחילקו אותו לארבעה סנג'קים, כאשר העיר צנעא משמשת כבירת הווילאייט.<ref name="tsy"></ref> מחוז עסיר הפך לסנג'ק של תימן בשנת 1872.<ref name="Minahan2002"></ref>
קצינים טורקים עם חיילים ומיליציות תימנים לפני מלחמת העולם הראשונה
בסוף המאה ה-19 מרדו הזיידים בטורקים, והאימאם מוחמד בן יחיא הניח את היסודות לשושלת תורשתית.<ref name="Chatterji1973"></ref> כאשר מת ב-1904, יורשו האימאם יחיא בן מוחמד הוביל את המרד נגד הטורקים בשנים 1904–1905, ואילץ אותם להעניק ויתורים חשובים לזיידים.<ref name="Chatterji1973" /> העות'מאנים הסכימו למשוך את הקוד האזרחי ולהחזיר את השריעה בתימן.<ref name="Chatterji1973" />

ב-1906 מרדו מנהיגי האידריסי של עסיר נגד העות'מאנים. עד 1910 הם שלטו ברוב עסיר, אך בסופו של דבר הם הובסו על ידי כוחות טורקים וחיג'אזיים.

אחמט עיזט פאשה חתם הסכם עם האימאם יחיא באוקטובר 1911, לפיו הוכר כראש זמני ורוחני של הזיידים, ניתנה לו הזכות למנות פקידים עליהם ולגבות מהם מיסים. העות'מאנים שמרו על שיטת הממשל שלהם בחלקים בעלי הרוב הסוני של תימן.

במרץ 1914 תיחמה האמנה האנגלו-טורקית את הגבול בין תימן לפרוטקטורט עדן.<ref name="Chatterji1973" /> כשפרצה מלחמת העולם הראשונה, האימאם יחיא נשאר נאמן לסולטאן, אך ניסה לנהל משא ומתן עם בריטניה במקביל. בני עסיר, לעומת זאת, הצטרפו לבריטניה מיד עם תחילת המלחמה.<ref name="Chatterji1973" /> המרד הערבי בחג'אז ניתק את תימן משאר האימפריה העות'מאנית, והאימאם ניצל את ההזדמנות לבסס את כוחו על תימן כולה.

הכוחות הטורקיים נסוגו ב-1918, והאימאם יחיא חיזק את שליטתו בצפון תימן והקים את ממלכת תימן המותוואכלית.

== חלוקה מנהלית ==
סנג'קים של הווילאייט בשנת 1876 בקירוב:<ref name="pavet"></ref>

# סנג'ק צנעא
# סנג'ק חודיידה
# סנג'ק עסיר<ref name="raf"></ref>
# סנג'ק תעז

== קישורים חיצוניים ==

== הערות שוליים ==

תימן
קטגוריה:תימן: היסטוריה
קטגוריה:מדינות וטריטוריות שהתפרקו ב-1918
אייפקס מוטורס

אייפקס מוטורס (באנגלית: Apex Motors) היא יצרנית רכב בריטית-הונג קונגית שנוסדה על ידי האחים ג'ייסון וגארי לאונג. החברה הוקמה בשנת 2018, לאחר שהשניים היו חלק מפרויקט Elemental RP-1. בשנת 2019 הציגה החברה את הדגם AP-1, מכונית ספורט המתאימה למסלול ולכביש, המונעת במנוע בנפח 2.3 ליטר מתוצרת פורד, בעל הספק של 400 כוח סוס. משקלה הנמוך של המכונית, רק 1,200 ק"ג, איפשר לה להגיע לביצועים גבוהים. המכונית יוצרה בייצור מוגבל. במרוץ 2020 הציגה החברה את הדגם השני שלה, אייפקס AP-0, מכונית ספורט חשמלית במרכב קופה. המכונית צפויה להיכנס לייצור סדרתי במהלך שנת 2020.

==קישורים חיצוניים==
* 

==הערות שוליים==

קטגוריה:יצרני רכב בריטיים
קטגוריה:יצרני מכוניות חשמליות
איילט תימן

איילט תימן<ref name="narratives"></ref> ( בערבית: إيالة اليمن; בטורקית עות'מאנית: ایالت یمن)<ref name="someprov"></ref> היה איילט (מחוז) של האימפריה העות'מאנית. למרות שרשמית היה חלק בלתי נפרד מהאימפריה, המחוז הרחוק היה ידוע לשמצה כקשה לניהול, ולעיתים קרובות התנהל ללא חוקים.

== היסטוריה ==
בשנת 1516 סיפחו הממלוכים ממצרים את תימן; אבל בשנה שלאחר מכן, המושל הממלוכי נכנע לעות'מאנים, וצבאות טורקים השתלטו לאחר מכן על המדינה. הם אותגרו על ידי האימאם הזיידי, קאסים הגדול (1597–1620), ועד שנת 1636, בני השבטים הזיידים גירשו את העות'מאנים מהמדינה לחלוטין.<ref name="otm-enc"></ref> בתחילת המאה ה-17, האיילט אבד לחלוטין למדינת הזיידים התימנית, רק כדי לחזור לידי העות'מאנים כעבור מאתיים שנה. איילט תימן אורגנה מחדש בשנת 1849, עם ההשתלטות העות'מאנית על חלק גדול משטחי תימן רבתי. ב-1872 הפך רובו לוילאייט תימן לאחר רפורמת הטנזימאט באימפריה.

== חלוקה מנהלית ==
הסנג'קים של האיילט באמצע המאה ה-19 היו:

# סנג'ק מוח'א
# סנג'ק אהריש
# סנג'ק מאסאווה

== הערות שוליים ==

קטגוריה:האימפריה העות'מאנית: איילטים
קטגוריה:תימן: היסטוריה
דיוויזיית המילואים החמישית (בוואריה)

דיוויזיית המילואים הבווארית החמישית (בבווארית: 5. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

== היסטוריה ==
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה.<ref>[http://www.1914-18.info/erster-weltkrieg.php?u=274 5. Bayerische-Reserve-Division (Chronik 1915/1919)]</ref> היא נכללה במסגרת קורפוס המילואים הבווארי ה-1 בפיקוד קרל פון פאסבנדר, אשר בתורו נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הדיוויזיה הוקמה וגויסה בבוואריה, בעיקר בבוואריה העליונה ובפרנקוניה העליונה והתיכונה. כדיוויזיית מילואים, היא כללה חיילי מילואים רבים שהוחזרו לשירות. הדיוויזיה נטלה חלק בקרב לורן, ובאוקטובר 1914 הועברה צפונה, שם נטל חלק בקרב אראס. בקיץ 1916 לחמה הדיוויזיה בקרב הסום, ולאחר מכן נשארה באזור הסום והאן עד ינואר 1917. לאחר מכן היא הועברה לעתודת הארמייה הראשונה כדי לנוח ולהתאושש. לאחר החזרה לקו, היא לחמה בקרב השני על האן, ומאוחר יותר בשנת 1917, היא לחמה בקרב פשנדל. בשנת 1918, לחמה הדיוויזיה במתקפת האביב הגרמנית. הדיוויזיה סיימה את המלחמה בלחימה נגד מתקפת מז-ארגון האמריקאית. המודיעין של בעלות הברית דירג את הדיוויזיה כדיוויזיה טובה סוג ב'. <ref>[http://www.1914-18.info/erster-weltkrieg.php?u=274 5. Bayerische-Reserve-Division (Chronik 1914/1919)]</ref><ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 123-125.</ref>

== מפקדים ==
* פרידריך קרס פון קרסנשטיין (2 באוגוסט 1914–9 בספטמבר 1915)
* אוגוסט איפלקופר (10 בספטמבר 1915–29 בספטמבר 1917)
* הרמן פון בורקהרדט (30 בספטמבר 1917–14 בדצמבר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

5
5
גבעת פנקה

[[מפה טופוגרפית של חצי האי ביירז הכוללת את האזור האנטארקטי המוגן במיוחד מספר 126.]]
האי ליווינגסטון והאי סמית']]
גבעת פנקה (באנגלית: Penca Hill) היא גבעה סלעית ברמת דוספיי, בחצי האי ביירז, באי ליווינגסטון באיי שטלנד הדרומיים, שבאנטארקטיקה.

גובהה של הגבעה 217 מטרים מעל גובה פני הים, והיא מתנשאת מעל אגם דיומדס.

גבעת פנקה ממוקמת 2.77 קילומטרים מזרחית - דרום-מזרחית מגבעת סטארט;

גבעת פנקה ממוקמת 1.93 קילומטרים דרומית-מזרחית מגבעת באטנברג;

גבעת פנקה ממוקמת 2.28 קילומטרים מזרחית - דרום-מזרחית מגבעת דולו;

גבעת פנקה ממוקמת 2.15 קילומטרים צפונית - מזרחית מגבעת ואראדרו;

גבעת פנקה ממוקמת 4.36 קילומטרים צפונית - צפון - מערבית מחרוט צ'סטר.

== היסטוריה ==
=== מיפוי הרמה ===

הרמה מופתה לראשונה על ידי סוקרים צ'יליאנים בשנת 1971; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009.

=== מקור השם ===

שמה של הגבעה ניתן לה על ידי הממפים הספרדים.

זהו שם תאורי: "פנקה" בספרדית משמעו "עלה".

=== אזור אנטארקטי מוגן במיוחד ===

הגבעה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא באחד משני האזורים המוגבלים בו (restricted zones), שהכניסה אליהם אסורה.

== קישורים חיצוניים ==
* [https://copernix.io/#?where=-61.12824467092562,-62.59874078852195,14&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix
* [https://latitude.to/articles-by-country/aq/antarctica/364419/penca-hill תצלום לוויין ומפה של גבעת פנקה]
* [https://www.mindat.org/feature-6623065.html גבעת פנקה] באתר mindat

פנקה
קוהוש שחור

קוהוש שחור (Actaea racemosa, או בשם הנרדף המיושן Cimicifuga racemosa), הוא זן של צמח פורח ממשפחת הנוריתיים (Ranunculaceae). זהו מין ילידי במזרח אמריקה הצפונית, מדרום אונטריו בקנדה בצפון ועד ג'ורג'יה בארצות הברית בדרום, ומערבה עד מיזורי וארקנסו. הקוהוש השחור גדל במגוון בתי גידול של חורש. השורשים וקני השורש שלו שימשו ברפואה המסורתית של העמים הילידים של היבשת. התמציות שלו משמשות ליצור של תרופות צמחיות ותוספי תזונה: תוספי התזונה לא בהכרח נחקרו היטב, ולא בהכרח קיבלו התוויה לשימוש בטוח בטיפול בתסמיני גיל המעבר אצל נשים או בכל מחלה.<ref name="ods2018"></ref> לעומת זאת, יש תרופות צמחיות המכילות קוהוש שחור, שלהן אישור שיווק במספר מדינות באיחוד האירופי והתוויה לשימוש בטוח להקלה בתסמיני גיל המעבר, כגון גלי חום והתקפי הזעה.<ref name=":1"></ref> נראה כי הבחנה כזו בין סוגי המוצרים היא חשובה.<ref name=":2"></ref><ref name=":3"></ref><ref></ref>

למין הצמח יש היסטוריה של אי ודאות טקסונומית החל בבוטנאי קארולוס ליניאוס, אשר - על בסיס מאפיינים מורפולוגיים של התפרחת והזרעים - הכניס את המין לסוג Actaea. כינוי זה תוקן מאוחר יותר על ידי תומאס נוטאל, שסיווג אותו מחדש לסוג Cimicifuga. הסיווג של נוטאל התבסס אך ורק על הזקיקים היבשים המיוצרים על ידי קוהוש שחור, האופייניים למיני Cimicifuga.<ref name="Compton et al."></ref> עם זאת, נתונים עדכניים מניתוחים מורפולוגיים ופילוגנטיים מראים כי קוהוש שחור קשור יותר למינים מהסוג Actaea מאשר למיני Cimicifuga אחרים. זה הביא לתיקון השם כ-Actaea racemosa, כפי שהוצע במקור על ידי ליניאוס.<ref name="Compton et al." />

== ראו גם ==
* טריטרפנואידים

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:פלורה של אמריקה הצפונית
אנדרה גריי

אנדרה גריי (באנגלית: Andre Gray; נולד ב-26 ביוני 1991 בוולברהמפטון שבאנגליה) הוא כדורגלן ג'מייקני המשחק בעמדת החלוץ באריס סלוניקי ובנבחרת ג'מייקה.

== קריירת מועדונים ==
אנדרה גריי התחיל להתאמן בכדורגל במסגרת האקדמיה לנוער של וולברהמפטון וונדררס. בשנת 2009 הוא חתם על החוזה המקצועי הראשון. לאחר משחק במספר קבוצות בליגות נמוכות הוא הגיע ללוטון טאון בתחילה בהשאלה ובהמשך כשקחן של המועדון. בהיותו בלוטון טאון בעונת 2013/14 הוא היה מלך השערים של הליגה עם 25 כיבושים ועזר לקבוצתו לעלות לליגת משנה. בשנת 2014 הוא עבר לברנטפורד. במהלך העונה הוא כבש 18 שערים ב-50 משחקים ועזר לקבוצתו להגיע למשחקי פלייאוף. ב-21 באוגוסט 2015 הוא עבר לברנלי עם חוזה ל-3 שנים תמורת 9 מיליון פאונד. בסיום העונה הקבוצה זכתה בפוטבול ליג צ'מפיונשיפ וגריי זכה בתואר מלך השערים של העונה עם 25 שערים.

ב-13 באוגוסט 2016 גריי לראשונה שיחק בפרמייר ליג. בשנת 2017 הוא עבר לווטפורד תמורת 18.5 מיליון פאונד. בעונת 2018/19 הוא הגיע עם קבוצתו לגמר גביע ה-FA. לאחר מספר עונות במועדון בשנת 2021 הוא עבר לקווינס פארק ריינג'רס.

ב-3 ביולי 2022 חתם באריס סלוניקי.

אנדרה גריי נשוי לזמרת לי-אן פינוק גם היא גדלה באנגליה אך בעלת שורשים מאיים הקריביים.

== קריירה בינלאומית ==
אדנרא גריי נולד להורים בעלי שורשים מג'מייקה ולכן יכול לשחק עבורה. לאחר השתתפות במספר משחקים של נבחרת משנה של אנגליה בכדורגל הוא זומן לנבחרת ג'מייקה בכדורגל. בעקבות פציעתו של ג'בון איסט גריי השתתף במשחקי גביע הזהב 2021. את שערו הראשון במדי הנבחרת הוא כבש נגד סרביה. גריי השתתף במשחקי הנבחרת לקראת מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ג'מייקנים
קטגוריה:חלוצי כדורגל אנגלים
קטגוריה:כדורגלני לוטון טאון
קטגוריה:כדורגלני ברנטפורד
קטגוריה:כדורגלני ברנלי
קטגוריה:כדורגלני ווטפורד
קטגוריה:כדורגלני קווינס פארק ריינג'רס
קטגוריה:כדורגלני נבחרת ג'מייקה
קטגוריה:כדורגלני אריס סלוניקי
קטגוריה:בריטים שנולדו ב-1991
ויקטור גולביץ'

ויקטור ולדימירוביץ' גולביץ (בבלארוסית: Віктар Уладзіміравіч Гулевіч, ויקטר אולדזימירוביץ' הולביץ; ברוסית: Виктор Владимирович Гулевич נולד ב-14 במאי 1969) הוא גנרל מאיור בלארוסי המשמש מאז 11 במרץ 2021 כראש המטה הכללי של הכוחות המזוינים של בלארוס.

==ביוגרפיה==
גולביץ' נולד ב-14 במאי 1969 בכפר ויאליקאיה פדר במחוז משנה סלוצק שברפובליקה הסובייטית הסוציאליסטית הבלארוסית. לאחר שסיים את לימודיו בתיכון, נכנס לבית הספר הגבוה לפיקוד צבאי במוסקבה, אותו סיים בהצטיינות בשנת 1990.

את שירותו החל כמפקד מחלקה בכוחות הסובייטיים בגרמניה המזרחית, ולאחר מכן במחוז הצבאי של עבר הקווקז. לאחר נפילת ברית המועצות חזר לבלארוס העצמאית והתגייס לצבא בלארוס כמפקד מחלקה ולאחר מכן כמפקד גדוד בבריגדת המשמר האווירית ה-103. בשנת 2002 סיים את לימודיו עם מדליית זהב בפקולטה לפיקוד ומטה של האקדמיה הצבאית של בלארוס. הוא התקדם בסולם הדרגות ומילא תפקידי מטה שונים. בפברואר 2020 הוא מונה למפקד פיקוד המבצעים המערבי, וביוני של אותה שנה הועלה לדרגת גנרל מאיור ב-11 במרץ 2021, הוא מונה לראש המטה הכללי, במקומו של אלכסנדר וולפוביץ'.

במרץ 2022, בעיצומה של הפלישה הרוסית לאוקראינה, דיווחו מקורות אוקראיניים כי גולביץ' התפטר מתפקידו בשל התנגדותו לדרישת הנשיא אלכסנדר לוקשנקו שבלארוס תצטרף למלחמה לצד רוסיה. ברשתות החברתיות התפרסם מכתב התפטרות שנשלח לכאורה בידי גולביץ' אל שר ההגנה ויקטור חרנין. ממשרד ההגנה הבלארוסי נמסר בתגובה כי המכתב מזויף וגולביץ' אינו יכול להתפטר ללא אישורו של שר ההגנה.

==קישורים חיצוניים==

<div class="mw-content-ltr">
* [https://www.mil.by/ru/forces/squad/persons/199/ Биография на сайте Минобороны РБ]
* [http://redstar.ru/mobilnye-i-vysokoeffektivnye/ Мобильные и высокоэффективные. Газета «Красная звезда», 27 февраля 2019]
* [https://rg.ru/2021/03/11/lukashenko-naznachil-gulevicha-nachalnikom-genshtaba-vooruzhennyh-sil-belarusi.html/ Лукашенко назначил Гулевича начальником Генштаба ВС РБ. Российская газета, 11 марта 2021]
</div>
==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גנרלים בלארוסים
קטגוריה:אנשי צבא סובייטים
קטגוריה:בלארוסים שנולדו ב-1969
מיתולוגיה נורדית (ספר)

מיתולוגיה נורדית (באנגלית: Norse Mythology) היא אסופת סיפורים מן המיתולוגיה הנורדית ששוכתבו על ידי הסופר האנגלי ניל גיימן. הספר יצא לאור לראשונה בשנת 2017 ושנתיים לאחר מכן בעברית. הספר כולל הקדמה מאת המחבר, 17 פרקי מיתולוגיה, ביניהם "חתונתה יוצאת הדופן של פריה" (הידוע גם כן כהבלדה על ת'רים מהאדה הפואטית), "ילדיו של לוקי" בו מסופר על כבילתו של הזאב פנריר וכן הערות ומונחון.

== תוכן הספר ==
הספר מגולל ב-17 פרקים קצרים את הלך המיתולוגיה הנורדית באמצעות שימוש בסיפורים נודעים מן האדות הפואטית והפרוזאית.

במהלך כתיבת הפרקים, ערבב גיימן מהתכנים של שתי האדות ויצר פרקים משולבים.

גיימן מציין בהקדמת הספר שבשל המיעוט הרב של מידע וסיפורים שנשתמרו במהלך השנים מאז שנכתבו, הוא נאלץ לשכתב מחדש חלקים מסיפורים שלמים ולשנות ולהוסיף פרטים בעלילות הספר, דבר שגרם למספר סתירות בין עלילות הפרקים.

== ביקורת ==
הספר קיבל שלל ביקורות חיוביות, שחלקן שיבחו לטובה את השימוש הישיר והעקיף באדות. קירקוס ריוויוז כתבו מייקל דירדה, מבקר הוושינגטון פוסט כתב: ביקורות נוספות שיבחו בחיוב רב את ספרו של גיימן, ביניהן אוניברסיטת המידווסטרן סטייט והגרדיאן.

== עיבודים לספר ==
=== תשדיר רדיו ===
הספר עובד לתשדיר רדיו באורך כ-90 דקות ששודר ברשת הרדיו של ה-BBC. בתשדיר קריינה את הסיפור דיאנה ריג ודיבבו דרק ג'קובי בתור אודין, קולין מורגן בתור לוקי, נטלי דורמר בתור פריה (או פריגה) ונתנאל מרטלו-וויט בתור תור. גיימן עצמו אף קריין כשדרן הרדיו בתור הופעת קמע.

גרסת ספר מוקלט בקיריונו של גיימן יצאה לאור בפברואר 2017 וזכתה גם היא לשבח מההניו יורק טיימס שתיאר את קריינותו של גיימן כ"מפתה".

=== קומיקס ===
דארק הורס קומיקס עיבדו את הספר לסדרה של 18 גיליונות קומיקס. קרייג ראסל סיפק את התסריטים, עיצוב והעטיפות לכל גיליון. הצביעה והציור נעשו על ידי מספר אמנים שונים, ביניהם, מייק מיגנולה, ג'רי אורדווי ודייב סטיוארט.

==קישורים חיצוניים==
* 

==הערות שוליים==

קטגוריה:ספרי ניל גיימן
קטגוריה:ספרי 2019
קטגוריה:ספרי פנטזיה
קטגוריה:מעשיות ואגדות
קטגוריה:מיתולוגיה נורדית
קטגוריה:ספרי הוצאת הכורסא
לודיווין דדונדר

לודיווין דדונדר (בצרפתית: Ludivine Dedonder נולדה ב-17 במרץ 1977) היא פוליטיקאית בלגית הפועלת במפלגה הסוציאליסטית ומשמשת מאז 1 באוקטובר 2020 כשרת ההגנה של בלגיה.

==ביוגרפיה==
דדונדר נולדה בטורנה ב-17 במרץ 1977. היא סיימה תואר בניהול באוניברסיטת לייז' והחלה לעבוד בתאגיד RTBF (רדיו וטלוויזיה לבלגים דוברי צרפתית). במקביל החלה לכתוב בעיתון NoTélé היוצא לאור בטורנה. ב-2002 היא החלה לעבוד כיועצת עברו השר מישל דארדן. בשנת 2006 נבחרה למועצת העיר טורנה ושימשה בתפקיד עד שנת 2019. באותה שנה נבחרה במקום השני בפריימריז של המפלגה הסוציאליסטית ובבחירות הכלליות של אותה שנה נכנסה לפרלמנט. ב-1 באוקטובר 2020 מונתה לשרת ההגנה - האשה הראשונה בבלגיה בתפקיד זה.

==קישורים חיצוניים==

* [https://dedonder.belgium.be/en/biography לודיווין דדונדר] באתר ממשלת בלגיה
* [https://www.instagram.com/dedonderludivine/ לודיווין דדונדר] באינסטגרם

==הערות שוליים==

קטגוריה:שרות הגנה
קטגוריה:שרי ממשלת בלגיה
קטגוריה:פוליטיקאיות בלגיות
קטגוריה:בוגרי אוניברסיטאות ומכללות
קטגוריה:בלגיות שנולדו ב-1977
קטגוריה:בלגים שנולדו ב-1977
אהרן קריספין

שער ספר בית אהרן קריספין
חתימת ידו של הרב אהרן קריספין (איזמיר תרי"ב)
הרב אהרן קריספין היה רב ופוסק באזמיר במאה ה-19. מחבר ספר בית אהרן.

== תולדותיו ==
נולד למרת מזל טוב ולרב יאושע אברהם קריספין, מחבר ספר אברהם במחזה ורבה של הקהילה באיזמיר, ממנו גם למד תורה. אחיו היו הרב יום טוב קריספין מחבר שו"ת בגדי יום טוב, הרב יצחק והרב שמואל קריספין, מחבר ספר משק ביתי. בנוסף למד תורה מפי הרב חיים פאלאג'י והרב בכור יצחק נאבארו. היה מסייע לאביו בענייני הנהגת העיר.<ref>ספר חיים ביד דף ה' עמוד ג'</ref> אסר חבישת פאה נוכרית לנשים נשואות בשוק והתיר בחצר שאין רבים בוקעים בו.<ref>ת אהרן אבן העזר מערכת פ'י</ref>

נפטר בעודו צעיר בימים בשנת תרי"ד (1854) בחיי הוריו.<ref>אברהם במחזה, דרוש י"ז</ref>

== משפחתו ==
נשא לאשה את אחייניתו אסתר, בת אחותו קאדין מרים ובנימין רודיטי.

לזוג היו שלושה בנים: דניאל, יעקב וחיים.

== ספרו ==
[https://beta.hebrewbooks.org/7617 בית אהרן] חלק א' (אזמיר תרכ"ג) - חידושי הלכות לפי מערכות וחידושי דינים לאורח חיים, יורה דעה ואבן העזר עם מזכרת גיטין. את הספר הגיהו אחיו, הרב יצחק והרב יום טוב קריספין. לספר הסכמה מהרב חיים פאלאג'י. כתב גם חלק ב' על חשן משפט.<ref>בית אהרן, הסכמת הרב הכולל לאזמיר ואגפיה</ref>

== הערות שוליים ==

קטגוריה:רבנים טורקים
קטגוריה:רבנים: אחרונים
קטגוריה:איזמיר: רבנים
ראמי (סדרת טלוויזיה)

ראמי (באנגלית: Ramy) היא סדרת טלוויזיה אמריקאית מוזרמת מסוגת הדרמה קומית שעלתה לשידור בהולו ב-19 באפריל 2019.<ref></ref> היא נוצרה על ידי ארי קאצ׳ר, ריאן וולץ' וראמי יוסף שמגלם את הדמות הראשית,<ref name="pilot"></ref> תפקיד שבגינו זכה בינואר 2020 בפרס גלובוס הזהב בקטגוריית השחקן הטוב ביותר בסדרת טלוויזיה קומית.<ref></ref> הסדרה מתמקדת בחוויותיו של ראמי חסן, מוסלמי-אמריקאי, משפחתו וחבריו.

ביולי 2020 הסדרה חודשה לעונה שלישית.<ref></ref>

== תקציר העלילה ==
ראמי, בחור צעיר שמתגורר בניו ג'רזי ובנם של מהגרים לארצות הברית ממצרים, מצוי במסע תמידי של חיפוש אחר זהות, רוחניות וחיבור עם אחרים כשהוא נע ונד בין התרבות האמריקאית העכשווית שלתוכה נולד לבין המורשת המוסלמית שמשפחתו הנחילה בו.

== שחקנים ודמויות ==
* ראמי יוסף בתור ראמי חסן.
* מוחמד עמר בתור מו. חברו המוסלמי של ראמי, בעלים של דיינר.
* סטיב ויי בתור סטיב רוסו. חברו של ראמי. בכיסא גלגלים.
* היאם עבאס בתור מאיסה חסן. אימו של ראמי.
* עאמר ואקד בתור פארוק חסן. אביו של ראמי.
* מאי קלאמאווי בתור דינה חסן. אחותו של ראמי.
* כריסטופר אבוט בתור סילבאק.

== סקירה ==

== הפקה ==
באוקטובר 2017 הולו הזמינה פרק פיילוט של הסדרה,<ref name="pilot"/> ובאפריל 2018 הזמינה את עונתה הראשונה.<ref></ref>

== קישורים חיצוניים ==
* 

== הערות שוליים ==

קטגוריה:הולו: תוכן מקור
קטגוריה:דרמות קומיות אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה באנגלית
I Dare You (שיר של שיינדאון)

"I Dare You" הוא הסינגל השני מתוך Us and Them, אלבומה השני של להקת הרוק האמריקאית שיינדאון. השיר הגיע למקום השני במצעד הרוק המיינסטרימי של מגזין הבילבורד, זכה לגרסת כיסוי בביצוע כריס דוטרי בתוכנית אמריקן איידול, ואף דורג במצעד להיטי הפופ. השיר שימש כנעימת הנושא המשנית של רסלמניה 22, וכן בפרומו למעבר של התוכנית סמאקדאון של ה-WWE לערוץ MyNetworkTV. השיר היה הראשון של הלהקה שנוגן גם בתחנות שמתמחות במוזיקת פופ.

==מיקומי שיא==

==קישורים חיצוניים==

==הערות שוליים==

קטגוריה:שירי 2005
קטגוריה:סינגלים מ-2006
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
בן כספית ואריה אלדד

בן כספית ואריה אלדד היא תוכנית אקטואליה פובליציסטית יומית בהגשתם של בן כספית ואריה אלדד המשודרת ברדיו 103fm בימים ראשון-חמישי בין השעות 17:00 עד 18:00. התוכנית עוסקת בענייני אקטואליה, פוליטיקה, כלכלה, ביטחון, חברה וספורט.

בימי חמישי מגיש אלדד את התוכנית עם רוני בר-און מכיוון שכספית כותב בשעות האלו טור לעיתון "מעריב".

== היסטוריה ==
התוכנית עלתה לאוויר ביולי 2013 לאחר שאריה אלדד סיים את כהונתו בכנסת ב-5 בפברואר 2013 לאחר שמפלגתו לא עברה את אחוז החסימה, קודם לכן, הגיש כספית את התוכנית עם חיים יבין, רועי ווסט, עמנואל רוזן, מיה בנגל ועוד.

==קישורים חיצוניים==
* 

==הערות שוליים==

קטגוריה:תוכניות רדיו ישראליות
Acoustic Sessions (מיני-אלבום של סמית ומאיירס)

Acoustic Sessions הוא צמד מיני-אלבומים של ברנט סמית וזק מאיירס מלהקת הרוק האמריקאית שיינדאון. האלבום לא יצא תחת שיינדאון, אלא תחת שם הצמד, סמית ומאיירס (Smith & Myers). האלבומים יצאו לראשונה ב-iTunes ב-28 בינואר וב-18 במרץ 2014. בשבועות שלפני צאת כל אחד מהאלבומים יצאו לאתר יוטיוב מספר וידאו קליפים המתארים את ההקלטות, כולם בוימו על ידי דארן דואן.

==הפקה==
ברנט סמית, סולן שיינדאון, וזק מאיירס, גיטריסט הלהקה פנו באמצעות דף הפייסבוק שלהם למעריצי הלהקה וביקשו מהם לציין שירים מוכרים שיירצו שהשניים יבצעו עבורם גרסאות כיסוי אקוסטיות. מבין הבקשות, הוכרז, ייבחרו עשרת השירים שייזכו במירב ההצבעות. סמית אמר .<ref name="Loudwire"></ref>

התכנון היה להוציא לאור את עשרת השירים שזכו במספר הקולות הרב ביותר במרוצת עשרה ימים,<ref></ref> יחד עם סרטוני יוטיוב שיתארו את ההקלטות, ויבוימו על ידי דארן דואן.<ref name="Blabbermouth.net"></ref> אך חלק מהאמנים ששיריהם כוסו, אדל, פיל קולינס, פרל ג'אם ובון ג'ובי, לא הספיקו לחתום על מסמכי הוויתור הנדרשים בזמן לשחרור הסרטונים הצפוי. לאור זאת, המיני-אלבום צומצם לשישה שירים בלבד. הסרטונים והשירים הבאים יצאו ליוטיוב בין 22 בינואר ל-28 בינואר:<ref name="YouTube"></ref>
*"London Calling" (הקלאש), 22 בינואר 2014
*"(Sittin' On) The Dock of the Bay" (אוטיס רדינג), 23 בינואר 2014
*'"Black" (פרל ג'אם), 24 בינואר 2014
*"Nothing Else Matters" (מטאליקה), 25 בינואר 2014
*"Blue on Black" (קני ויין שפרד), 26 בינואר 2014
*"Runaway Train" (סול אסיילום), 27 בינואר 2014
*"She Talks to Angels" (בלאק קרואוז), 28 בינואר 2014

סמית התעקש שכל השירים יצאו ליוטיוב כמובטח, ומסר אף על פי שלא היה בכוונת הלהקה למכור את השירים,<ref></ref> המיני-אלבום Acoustic Sessions יצא למכירה ב-iTunes תחת השם "סמית ומאיירס" ב-28 בינואר 2014.

הסרטונים והשירים הבאים יצאו ליוטיוב במרץ 2014:<ref name="Youtube - Smith & Myers EP Part 2"></ref>
*"Someone Like You" (אדל), 11 במרץ 2014
*"In the Air Tonight" (פיל קולינס), 11 במרץ 2014
*"Wanted Dead or Alive" (בון ג'ובי), 18 במרץ 2014

ב-18 במרץ 2014 שוחרר למכירה ב-iTunes Acoustic Sessions, Pt. 2, ובו ארבעת השירים שהושמטו מהחלק הראשון.<ref name="iTunes"></ref>

==רצועות==
בסוגריים מופיע המבצע המקורי של השיר.

==קישורים חיצוניים==

*[https://www.youtube.com/playlist?list=PLiDUiqO3mf6q7kmoCLk-sz0rLbtXUB2ok כל שירי הפרויקט ביוטיוב]

==הערות שוליים==

קטגוריה:מיני-אלבומים מ-2014
קטגוריה:אלבומי שיינדאון
קטגוריה:מיני-אלבומים באנגלית
קטגוריה:אלבומי חברת אטלנטיק רקורדס
FDD פרודקשיין

FDD פרודקשיין היא חברת הפקות ישראלית המתמחה בניהול וייצוג אמנים (בעיקר מהמגזר החרדי והדתי), מנכ"ל ומייסד החברה הוא דוד פדידה.

== היסטוריה ==
[[דוד פדידה - מנכ"ל החברה]]
החברה הוקמה ב-2005 על ידי דוד פדידה. היא מייצגת מגוון אמנים ולהקות במוזיקה היהודית והחסידית, בהם: יעקב שוואקי, שולי רנד, אוהד מושקוביץ, איציק דדיה, להקת הקינדרלעך, הכנר דניאל אהביאל, ולהקת 'FDD LIVE' בניצוחו של אהרל'ה נחשוני. החברה מפיקה אירועים וערבי שירה בישראל ובעולם, שחלקם למורת רוחם של רבנים מסוימים.

את השם FDD המציא מנחם טוקר לאחר שפדידה ביקש ממנו שם באנגלית. 

באותה שנה הקים פדידה את להקת הילדים "הקינדרלעך" יחד עם ישי לפידות ששימש כמנהלה האמנותי. לאחר הצלחת הסינגל "רק ילדים" שהפך ללהיט זכתה הלהקה בתואר "תגלית השנה" במוזיקה היהודית במצעד הזמר החסידי של רדיו קול חי. באוגוסט 2013 רכש פדידה את חלקו של ישי לפידות בלהקת קינדרלעך והפך למנהלה היחידי.

בשנים 2012 ו-2013 הפיקה החברה את מחזות הזמר "שירים ונפלאות בבית הכנסת" ו-"שירים ונפלאות בבית הספר" בכיכובם של אוהד מושקוביץ, ישי לפידות, איציק דדיה, יונתן שינפלד, דניאל אהביאל ולהקת הקינדרלעך.<ref></ref>

החל משנת 2015 החברה מפיקה את תוכנית המציאות החרדית "הקול הבא". התוכנית שודרה ברדיו קול חי במסגרת התוכנית "מוצ"ש חי" בהנחייתו של מנחם טוקר.

בשנת 2017 החתימה החברה את אמן הג'אז הישראלי דניאל זמיר והקימה את להקת "VOCALS" המונה חמישה זמרים בוגרי להקת הרבנות הצבאית.

החל מהעשור השני של המאה ה-21 התחילה החברה לייצג אמנים מחוץ למגזר החרדי כאבישחר ג'קסון ואמיליה אוזון.

בשנת 2018 הפיקה וביימה החברה את המחזמר "שירים ונפלאות בממלכת החלומות" בכיכובם של דודו פישר, עוזיה צדוק, להקת הקינדרלעך, עדי רן, שוקי סלומון ואמני קרקס Y.<ref></ref>

בשנת 2019 הפיקה החברה את המופע "חבורת תרי"ג - בין הזמנים", למגזר החרדי בבימויו של קלוד דדיה.<ref></ref>

בשנת 2019 החתימה החברה את הזמר והשחקן שולי רנד.

בשנת 2020 החתימה החברה את האמן יונתן רזאל בשיתוף עם המפיק רוני בראון וחברת הליקון.

בשנת 2021 החברה הפיקה וביימה את סדרת המופעים "קיץ חי" - 14 מופעים ששודרו בלייב בתקופת הקורונה לכמאה אלף בתי אב בישראל באמצעות רדיו קול חי.

בדצמבר 2023 הוחתם הזמר יעקב שוואקי על ייצוג במשרד.<ref></ref> במרץ 2024 עזב יונתן שינפלד את המשרד.<ref></ref>

== אמנים ==
=== אמנים תחת ייצוג החברה <small><small>(לפי סדר ה-א' ב')</small></small> ===

=== אמנים תחת ייצוג החברה בעבר <small><small>(לפי סדר ה-א' ב')</small></small> ===

== קישורים חיצוניים ==
* 

* 
* 
* 
* 

== הערות שוליים ==

קטגוריה:חברות הפקה ישראליות
קטגוריה:דוד פדידה
*
חננאל חאביף

הרב חננאל חאביף (חביף) מורינו<ref>זהו שם משפחתו, כמבואר בספר מראה הגדול חלק ב' דרוש ט' להספד.</ref> היה ראש ישיבה ודרשן באזמיר במאה ה-18. מחבר ספר מגדל חננאל.

== תולדותיו ==

למד אצל הרב יהודה אשכנזי, ומכנה אותו "קדוש מורי ורבי הרב הכולל"<ref>מגדל חננאל, דף ד' עמוד א'</ref> ושמע תורה מפי הרב חיים אבולעפיה ומרבי חיים מודעי. חי בעניות גדולה, עד שבנו מספר כי <ref name=":0">מגדל חננאל, "הקדמת החכם השלם והכולל בן המחבר זצוק"ל"</ref> היה מתענה תעניות רבות. העמיד תלמידים הרבה, ובימיו .<ref>מגדל חננאל, הקדמת הרבנים המובהקים המאירים כברקים</ref> מתלמידיו נמצא את הרב פנחס רפאל יהושע די שיגורה, שגם סייע לבנו בהוצאת ספר מגדל חננאל.<ref>כשנפטר אביו של הפרד"ס, סידר לו הרב חאביף דרוש שיאמר לזכרו בתשלום שנתו, והוא הדרוש הששי בספר מגדל חננאל</ref> כתב ספר גדול ורחב, שנשרף,<ref name=":0" /> ובנו הוציא לאור את כתביו שליקט.

הספיד בק"ק אלגזי באזמיר את רבי חיים מודעי.<ref>דרוש ד'</ref>

בנו היה הרב נסים אברהם המכונה ג'ליבי חאביף, שהוציא לאור את ספרו של אביו והדפיס דרוש שדרש להספדו בק"ק שלום בספר.<ref>דף ל"ב</ref> נכדו היה הרב יעקב חאביף, מחבר ספר ויחי יעקב.

כעשור לפני מותו חלה: . נפטר בי"ג באדר ה'תקס"ג (1803). הרב רפאל אשכנזי ספד לו.<ref>מראה הגדול חלק ב' דרוש ט' להספד</ref>

== ספרו ==
מגדל חננאל (שאלוניקי תקע"ט) שבעה דרושים על נושאים שונים כגון נישואין, הספדים ועוד. ליקוטים על סדר התנ"ך, ליקוטי חידושים על הש"ס ועל הרמב"ם. לספרו הסכמות מהרב חיים יצחק אלגאזי, הרב דוד אמאדו והרב רפאל אשכנזי מאב תקע"ח.

== הערות שוליים ==

קטגוריה:האימפריה העות'מאנית: רבנים
קטגוריה:פרשני הרמב"ם
קטגוריה:איזמיר: רבנים
קטגוריה:מחברי ספרי דרוש
קטגוריה:רבנים: אחרונים
קטגוריה:רבנים ספרדיים
קטגוריה:נפטרים ב-1803
טל אהרון

טל אהרון (נולד ב-5 במרץ 1972) הוא מנהל ישראלי וקצין צה"ל במילואים בדרגת תת-אלוף. כיהן כראש החטיבה הטכנולוגית ליבשה (חט"ל) באגף הטכנולוגיה והלוגיסטיקה (אט"ל).

== ביוגרפיה ==
טל אהרון נולד לעדנה ואהרון, ולו אחות. גדל והתחנך בעיר אשקלון ולמד בתיכון תגר (שבהמשך שינה שמו ל"הנרי רונסון") במגמה ריאלית-פיזיקלית.

בשנת 1994, לאחר שסיים בהצטיינות לימודי הנדסת מכונות בטכניון במסגרת העתודה האקדמית, התגייס לצה"ל, לחיל החימוש, כמהנדס.

בשנת 1999, לצד לימודי תואר שני בהנדסת מכונות באוניברסיטת תל אביב, ביצע תפקיד מרכזי בענף מערכות נשק, בתחום פיתוח תותח מרכבה סימן 4. לאחר מכן, אף שימש כראש ענף מערכות נשק.

בשנת 2010 החל את תפקידו כמפקד יחידת יפת"ח. במסגרת תפקידו, הוביל מבצעים טכנולוגיים עם יחידות מיוחדות בצה"ל וגופי הביטחון במדינת ישראל.
תא"ל אהרון בתפקיד ראש [[החטיבה הטכנולוגית ליבשה, אוגוסט 2022]]
לאחר שלוש שנים כמפקד יפת"ח, הועלה לדרגת אלוף-משנה, ועבר לכהן כמפקד יחידת נס"א (ניסויים והבטחת איכות), ובשנת 2015, מונה לראש מחלקת מתמרנות (ב, "מחלקת תקיפה ותמרון").

בשנת 2019 הועלה לדרגת תת-אלוף ומונה לראש החטיבה הטכנולוגית ליבשה (רחט"ל). בתפקיד זה, קידם ופיתח את החטיבה הטכנולוגית ליבשה, לצד התייעלות תקציבית, שימור כוח האדם הטכנולוגי ופיתוחו. בתקופה זאת חלו תמורות במבנה החט"ל ובתפיסת ההפעלה של החטיבה. אהרון קידם מעבר מעבודה בתצורה של מחלקות וענפים לעבודה מטריציונית כלל-ארגונית, המאפשרת רלוונטיות ויעילות מיטבית, במטרה לספק מענה טכנולוגי רב-זרועי של הנדסת מערכות מורכבות.

בתקופת מגפת הקורונה, בהובלתו של אהרון, לקח החט"ל חלק משמעותי במאמץ הפיתוח המרכזי, אל מול אתגרים שהוצבו מהמשלט המדיני. במסגרת זו פותחו מכולות בידוק, חומרי חיטוי ייחודיים ועוד. כמו כן, השתתף אהרון בפורום המוביל במרכז השליטה שהקימה המדינה ולקח חלק ביצירת מודלים לאורך נשימה של תרופות ואביזרי מיגון מהקורונה.

בשנותיו האחרונות בשירות הצבאי, ריכז את ועדת פרס "האות הטכנולוגי מטעם הרמטכ"ל" והוביל את תחום שיתוף הפעולה הטכנו-לוגיסטי של צה"ל עם צבא ארצות הברית.

באוגוסט 2022 סיים את תפקידו כראש חט"ל ופרש מצה"ל. זמן קצר אחר-כך, מונה לראש חטיבת טכנולוגיות עסקיות בחברת צ'מפיון מוטורס.

אהרון נשוי לחביבה אהרון, מהנדסת ומאמנת קריירה, ואב לשתי בנות ובן.

== קישורים חיצוניים ==

* 

==הערות שוליים==

קטגוריה:תתי-אלופים בצה"ל
קטגוריה:קציני אגף הטכנולוגיה והלוגיסטיקה
קטגוריה:בוגרי הטכניון - מכון טכנולוגי לישראל
קטגוריה:מהנדסי מכונות ישראלים
קטגוריה:מנהלים ישראלים
קטגוריה:בוגרי תיכון תגר (אשקלון)
קטגוריה:ישראלים שנולדו ב-1972
דנדן בולוטין

דנדן בולוטין
דן "דנדן" בולוטין (נולד ב-29 בנובמבר 1958) הוא בוטניקאי, כתב, מורה דרך, ביולוג, ידוען והרפתקן ישראלי. כתב וחבר מערכת עיתון "מסע אחר", ממקימי חוות בולוטין.

== ביוגרפיה ==
בולוטין נולד וגדל בתל אביב, בשם דן בולוטין, בן אמצעי מתוך שלושה אחים, בנם של עדה (מורה) ועמנואל (גרפיקאי), נכדה של חנה לונץ בולוטין ונינו של אברהם משה לונץ. בגיל 12 עזב את ביתו על מנת ללמוד בפנימייה בבית הספר התיכון החקלאי פרדס חנה. בצבא שירת בסיירת מטכ"ל. באפריל 1980 היה שותף לחילוץ בני הערובה בקיבוץ משגב עם מידי מחבלים פלסטינים שהגיעו מלבנון והשתלטו על בית הילדים של הקיבוץ בגבול. באוגוסט באותה שנה השתתף במבצע בכפר ארנוּן שבלבנון נגד מחבלים. למד לתואר ראשון בביולוגיה באוניברסיטת תל אביב.

ערך פעמיים מסע קיאקים בקרחונים של דרום צ'ילה לאורך של 1,100 ק"מ. ב-1986 ארגן משלחת טיפוס בהרי ההימלאיה.

במשך כחמש שנים וחצי חקר צמחי רפואה אינדיאניים באמזונס. כשלוש שנים וחצי ממשך הזמן חי עם השבטים האינדיאניים.

הופיע מספר פעמים בתוכניתו של אבי אתגר "מוצ"ש".

ב-1995 הקים חברת טיולים אתגרית. בשנת 1997 החל להיות כתב וחבר מערכת עיתון "מסע אחר". בשנת 1998 הקים עם לילך אשתו את חוות בולוטין.

בשנת 2001 הגיש את פינת הטבע בסדרה "בחדר של חני". באותה שנה זכתה התכנית בפרס מסך הזהב בקטגוריית התוכנית הטובה ביותר לילדים ולנוער.

בשנת 2021 השתתף בתוכנית המציאות הישרדות VIP עונה 4 והודח בהדחה הארבע עשרה ביום ה-32. קיבל פרס מכונית בהיותו "שומר הבקתה" האחרון.

== חיים אישיים ==
לבולוטין 2 אחים: האח הבכור, רון בולוטין, שחיין אלוף פאראלימפי, בעל 11 מדליות פאראלימפיות, מהן 3 זהב והאח הצעיר הפרופ' גיל בולוטין.

דן בולוטין נשוי ללילך בולוטין אותה הכיר בשנת 1991. בשנת 1996 נישאו השניים, ולהם ארבעה ילדים.

== ראו גם ==

== קישורים חיצוניים ==

* 

* [https://www.masa.co.il/writers/דנדן_בולוטין// הכתבים של מסע אחר - דנדן בולוטין], באתר מסע אחר
* 
* 
* 
* 
* 
* 
* 
* [https://www.eco.co.il/guide/%D7%93%D7%A0%D7%93%D7%9F-%D7%91%D7%95%D7%9C%D7%95%D7%98%D7%99%D7%9F/#articles מאמרים מאת דנדן בולוטין], באתר אקו טיולי שטח

== הערות שוליים ==

קטגוריה:בוטנאים ישראלים
קטגוריה:בוגרי אוניברסיטת תל אביב
קטגוריה:מורי דרך בישראל
קטגוריה:הרפתקנים ישראלים
קטגוריה:עיתונאים ישראלים
קטגוריה:מתחרי הישרדות (ישראל)
קטגוריה:ישראלים שנולדו ב-1958
קטגוריה:משפחת לונץ
יעקב אמאדו

הרב יעקב אמאדו היה רב, מלמד ודרשן באזמיר במאה ה-19.

== תולדותיו ==
נולד לרבי דוד אמאדו. היה מתלמידי הרב חיים פאלאג'י שקורא לו וחיבב אותו כבנו ממש<ref>אמרי אמת, דרוש ב' להספד</ref>. נישא למרת ג'ויא (מרגלית) סולטאנה, בתו הבכורה של הרב יוסף אבן עזרא, מחבר ספר שלחן גבוה. לימים עלתה לארץ ישראל והתיישבה בירושלים<ref name=":0">אמרי אמת, הקדמת בן המחבר</ref>. גיסיו היו הרב דוד בן עזרא ופירלא שנישאה לרב מרדכי הלוי.

היה מופקד על תלמודי התורה באזמיר יחד עם הרב יוסף פאלאג'י<ref>יוסף את אחיו מערכת ה'ו</ref>. היה גובה ומפקח על הצדקה למען שלושת ערי הקודש שניתנה באזמיר. היה ידוע כמי שמשיב תשובות נחרצות לאפיקורסין ולמומרים<ref name=":0" /> ערך את ספר עיני דוד של אביו. היה חברו של הרב חיים מאיר מזרחי מחבר ספר בן הרמה, שכותב עליו: . לאחר השריפה באזמיר, השתדל הרב יעקב בבניתו מחדש של בית הכנסת של ק"ק ׳גברת׳ לפני שנפנה לבנות מחדש את ביתו.<ref name=":1">אמרי אמת, דף ג"ן</ref>

בנו הבכור, הרב יוסף אמאדו, מחבר ספר חלקו של יוסף (אזמיר תרמ"ז) נפטר שנה לפני אביו<ref name=":0" />, בנו השני, הרב דוד, שנקרא על שם סבו, הביא לדפוס את ספרו של אביו.

נפטר בשנת התרל"ה מחולי הטיפה ונקבר באזמיר.

== ספרו ==
[https://beta.hebrewbooks.org/36204 אמרי אמת] (אזמיר תרמ"א) - דרושים שדרש . בספר 3 דרושים לנישואים - שניים לנישואי גיסיו ואחד לבן מגבירי אזמיר, הספדים - לרבי חיים אברהם גאגין (שדרש באחת העירות הסמוכות לאזמיר), למרן החבי"ף ולאשתו<ref>דרושים להספד ב' וה'</ref>, לרבי יעקב אבואלעפיה, לגיסתו רבקה<ref>וש ו' להספדר</ref> ועוד. בספר נדפסו חמישה דרושים של הרב שמואל יעקב אמאדו, שניים לנישואים ושלושה להספד<ref>מדרוש ח' להספד והלאה</ref>. בסוף הספר ליקוטים מהמחבר על התנ"ך ודרשת הספד על המחבר מבנו.<ref name=":1" />

==קישורים חיצוניים==
* 

== הערות שוליים ==

קטגוריה:רבנים טורקים
קטגוריה:ילידי 1810
קטגוריה:נפטרים ב-1874
ברברה ויסר

ברברה ויסר (בהולנדית: Barbara Visser נולדה ב-16 באוגוסט 1977) היא פוליטיקאית הולנדית ממוצא קרואטי הפועלת מטעם מפלגת העם למען חופש ודמוקרטיה. שימשה כשרת התשתיות וניהול המים של הולנד מ-31 באוגוסט 2021 עד 10 בינואר 2022.

==ביוגרפיה==
ויסר נולדה ב-16 באוגוסט 1977 בשיבניק שביוגוסלביה לאב הולנדי ואם קרואטית. כשהייתה בת שלוש עברה משפחתה להתגורר בהולנד. בין 1995–2001 למדה מנהל עסקים באוניברסיטה החופשית של אמסטרדם. לאחר סיום לימודיה עבדה כפקידה ברשויות המס וכיועצת עסקית. בין 2006–2010 הייתה חברת מועצה בעיריית זאנסטאט. בין 2010–2012 שימשה כיועצת מקצועית בכירה עבור העירייה.

בבחירות הכלליות בהולנד ב-2012, הוצבה ויסר במקום ה-21 במפלגת העם למען חופש ודמוקרטיה ונבחרה לבית הנבחרים של הולנד. בבחירות של 2017 הוצבה במקום ה-7 במפלגה. ב-26 באוקטובר של אותה שנה מונתה בידי ראש הממשלה מארק רוטה למזכירת ההגנה של הולנד. ב-31 באוגוסט 2021 היא הועברה להיות שרת התשתיות וניהול המים. ב-10 בינואר 2022 היא הוחלפה בתפקיד בידי מארק הרברס.

==קישורים חיצוניים==

* [https://www.parlement.com/id/vizxccs172w4/b_barbara_visser ברברה ויסר] באתר בית הנבחרים ההולנדי
* [https://www.vvd.nl/profielen/barbara-visser-4/ ברברה ויסר] באתר מפלגת העם למען חופש ודמוקרטיה

קטגוריה:פוליטיקאים הולנדים
קטגוריה:פוליטיקאיות הולנדיות
קטגוריה:ילידות 1977
קטגוריה:הולנדים שנולדו ב-1977
בריגיטה קוהלמן

בריגיטה קוהלמן (בגרמנית: Brigitte Kuhlmann; 19 בינואר 1947 - 4 ביולי 1976) הייתה טרוריסטית גרמנייה מארגון "תאי המהפכה" אשר יחד עם וילפריד בזה הובילה את חטיפת טיסה 139 של מטוס אייר פראנס ונהרגה במהלך מבצע אנטבה.

==ביוגרפיה==
קוהלמן נולדה בהנובר. עוד לפני שסיימה את לימודי התיכון, עברה לגור לבד ולעבוד בעבודות שונות. לאחר שקיבלה תעודת בגרות, החלה ללמוד באוניברסיטת הנובר לחינוך. בתחילת שנות ה-70 עברה לגור בפרנקפורט שם חברה לגורמי שמאל רדיקליים כמו וילפריד בזה, מגדלנה קופ, הנס-יואכים קליין, שחיו יחד בקומונה סגורה. היא ניהלה מערכת יחסים עם גרד שפל. הם גרו יחד אולם מעולם לא נישאו. קוהלמן השקיעה את מרבית זמנה בהוצאת הספרים המהפכנית "רוטר שטרן", ובזמנה הפנוי טיפלה בנכים וכתבה שירה.

קוהלמן הצטרפה לארגון הטרור "סיעת הצבא האדום", ויצרה קשרים קרובים עם מנהיגת הארגון אולריקה מיינהוף. קוהלמן הייתה זו שביקשה מפריץ רודוואלד להשכיר דירה בהנובר למיינהוף. רודוואלד לא זיהה את מיינהוף, אולם חשש שהאשה היא טרוריסטית והסגיר אותה לידי המשטרה הפדרלית. חבריה של קוהלמן סיפרו לימים שקוהלמן האשימה את עצמה בכך שמיינהוף נאסרה, וקיוותה להביא לשחרורה באמצעות פעולות טרור. ב-1973 הקימו קוהלמן ובזה את ארגון הטרור "תאי המהפכה" שפעל בעיקר נגר ממשלת גרמניה המערבית. לפי חלק מהעדויות היא הייתה בין המתכננים של המצור על אופ"ק, אירוע שבמסגרתו הותקפה הוועידה השנתית של אופ"ק בווינה ב-1975 בידי טרוריסטים גרמנים בפיקודו של קרלוס התן. בעקבות אירוע זה, הפכה קוהלמן לאחת הטרוריסטים המבוקשים ביותר בגרמניה. בקרב חבריה הטרוריסטים היא נודעה לעיתים קרובות בכינוי "חלימה" (Halimeh).

ביולי 1976 הובילה קוהלמן את חטיפת טיסה 139 של מטוס אייר פראנס, שהיה בדרכו מישראל - לפריז בצרפת, עם נחיתת ביניים באתונה, ביחד עם חברה וילפריד בזה ושני פלסטינים. המטוס החטוף נחת בתחילה בבנגאזי שבלוב ולאחר מכן באנטבה שבאוגנדה. בזה הפריד בין נוסעי המטוס הישראלים לבין שאר הנוסעים, ושאר הנוסעים הורשו לרדת מן המטוס. לפי עדות חלק מהחטופים, קוהלמן הייתה נוקשה וברוטלית, והעלתה בהם אסוציאציות נאציות. לפי עדויות אחרות לעומת זאת, קוהלמן ובזה דווקא היו ידידותיים וניהלו שיחות ארוכות עם החטופים. החוטפים דרשו את שחרורם של 53 אסירים ביטחוניים. בעיקר פלסטינים שהיו כלואים בישראל, אך גם שישה טרוריסטים גרמנים מתנועת ה-2 ביוני. קוהלמן נהרגה במהלך מבצע כדור הרעם כאשר כוחות קומנדו של צה"ל פשטו על הטרמינל שבו הוחזקו בני הערובה.

קבוצת הטרוריסטים שביצעה את "חטיפת טיסה 181 של לופטהאנזה כינתה את עצמה "קומנדו הקדושה חלימה" (Kommando Martyr Halimeh) על שמה.

==ייצוגים בתרבות==
בסרט הישראלי "מבצע יונתן" מ-1977, גולמה דמותה של קוהלמן בידי סיביל דנינג. קוהלמן מוצגת בסרט בצורה שלילית ביותר. היא מתוארת כמוח שמאחורי החטיפה, והתנהגותה מזכירה את הנאצים. בסרט "שבעה ימים באנטבה" מ-2018, קוהלמן מגולמת בידי רוזמונד פייק. היא אחת הדמויות המרכזיות בסרט ומוצגת בצורה חיובית יחסית.

==קישורים חיצוניים==

==הערות שוליים==

קטגוריה:טרוריסטים גרמנים
קטגוריה:מבצע יונתן
קטגוריה:טרוריסטיות
קטגוריה:גרמנים שנולדו ב-1947
קטגוריה:גרמניות שנולדו ב-1947
קטגוריה:גרמנים שנפטרו ב-1976
קטגוריה:גרמניות שנפטרו ב-1976
עונת 2022 ב-MLB

עונת 2022 היא העונה ה-89 של ליגת ה-MLB. העונה הסדירה נפתחה ב-7 באפריל והסתיימה ב-5 באוקטובר 2022. העונה נפתחה באיחור של שבוע, ולא ב-1 באפריל כנהוג, עקב שביתת שחקנים.

בנובמבר 2021 הכריזה קבוצת קליבלנד אינדיאנס, מהקבוצות המובילות והותיקות בליגה, על שינוי שמה ל"קליבלנד גארדיאנס" עקב תלונות של ילידים אמריקאים על גזענות בשם.<ref></ref> בפועל שינוי השם לאינדיאנס בשנת 1914 ניתן כאות של כבוד לשחקן יליד אמריקאי של הקבוצה לאויס סוקלאקסיס (Louis Sockalexis). זאת בניגוד לטענות גזענות שטענו יותר מ-100 אחר כך.
== לוקאאוט ==
ב-2 בדצמבר 2021 החליטו מנהלי ליגת ה-MLB לשבות ולנעול את העונה באופן זמני (לוקאאוט). לוקאאוט זה כלל גם ביטול עסקאות כולל שהציב מספר בעיות בפני מנהלי הליגה וביניהן כיצד לפצות את השחקנים צעירים. לוקאאוט עונת 2022 הייתה השבתת הפעילות הראשונה של ליגת ה-MLB מאז הפסקת הפעילות בעונת 1995, על אף שלבסוף התפרקה והעונה נערכה. זו תהיה השנה הראשונה מאז עונת 1920 ללא שלב ליגת דראפט 5 (המתרחשת מדי שנה בדצמבר) אם כי שלב הליגה המשנית עדיין יתקיים כמתוכנן. ב-10 במרץ 2022, כמעט 100 ימים לאחר תחילת הנעילה, MLB וה-MLBPA הגיעו לעסקה על CBA חדש לחמש שנים. שחקנים יתחילו להתייצב למחנות האימונים ב-11 במרץ, כאשר אימוני האביב יתחילו ב-17 במרץ, ויום הפתיחה מתוכנן ל-7 באפריל. הליגה מתכננת לשחק עונה שלמה, בת 162 משחקים, ומשחקים שנעקרו בגלל ההתחלה המושהית יתוזמנו מחדש. לפי אתר Draftkings nation, לדעת הליגה הלאומית, לוס אנג'לס דודג'רס ינצחו את העונה (בין יתר יתרונותיהם, נמנה גם יתרון אירוח העונה שנזקף לזכותם).<ref></ref>

== לוח זמנים ==
ה-MLB פרסמו את לוח העונה הסדירה של 2022 ב-4 באוגוסט 2021. כפי שהיה מאז 2013, כל הקבוצות משחקות נגד ארבע היריבות שלהן מהליגה 19 פעמים כל אחת במשך 76 משחקים בסך הכל, משחקות שישה או שבעה משחקים מול כל אחת מהשנייה. עשרה יריבים בליגה זהה. בסך הכל 66 משחקים, ו-20 משחקי בינליג. משחק האינטרליג יכלול את: הליגה האמריקאית המזרחית נגד הליגה הלאומית המרכזית, הליגה האמריקאית המרכזית נגד הליגה הלאומית המערבית, והליגה האמריקאית המערבית נגד הליגה הלאומית המזרחית.<ref></ref>

משחק ה-MLB ב-Field of Dreams מתוכנן לחזור לשנה שנייה, בהשתתפות שיקגו קאבס והסינסינטי רדס במגרש שנבנה במיוחד בדיירסוויל, איווה ב-11 באוגוסט.<ref></ref>

== שחקנים שמספר חולצתם הוצא לגמלאות ==
{| class="wikitable sortable"
!מספר
!שחקן
!קבוצה
!תפקיד
!שנים בקבוצה
!תאריך הפרשה
!הערות
|-
|11
|ראיין צימרמן
|וושינגטון נשיונאלס
|בסיס ראשון / בסיס שלישי
|2005–2019, 2021
|18 ביוני
|המספר הראשון שהפרישה הקבוצה אי פעם<ref></ref>
|-
|17
|קית' הרננדז
|ניו יורק מטס
|בסיס ראשון
|1983–1989
|9 ביולי
|<ref></ref>
|-
|36
|ג'ים קאט
|מינסוטה טווינס
|מגיש
|1959–1973
|16 ביולי
|<ref></ref>
|-
|22
|ויל קלארק
|סן פרנסיסקו ג'איינטס
|בסיס ראשון
|1986–1993
|30 ביולי
|<ref></ref>
|-
|1
|לו ויטאקר
|דטרויט טייגרס
|בסיס שני
|1977–1995
|6 באוגוסט
|<ref></ref>
|-
|21
|פול אוניל
|ניו יורק יאנקיז
|ימין השדה
|1993–2001
|21 באוגוסט
|<ref></ref>
|}

== הערות שוליים ==

קטגוריה:עונות MLB
Man in the Rain

"Man in the Rain" (בעברית: "איש בגשם") הוא שיר פופ רוק שנכתב ובוצע על ידי רב-הנגן האנגלי מייק אולדפילד.<ref name=":0"></ref> הוא נכלל באלבום האולפן ה-18 שלו, Tubular Bells III (1998), ויצא כסינגל מתוכו ב-5 באוקטובר 1998 על ידי האחים וורנר.<ref name=":0" /> את השירה ביצעה זמרת הפולק האירית קארה דילון .<ref></ref><ref></ref>

השיר הגיע למקום ה ב.

== רקע וכתיבה ==
"Man in the Rain" דומה בסגנון שלו ללהיט של אולדפילד מ-1983, "Moonlight Shadow", שהוקלט על ידי הזמרת-יוצרת הסקוטית מגי ריילי.<ref></ref> "Man in the Rain" דוגם מתוכו את צלילי התופים האלקטרוניים. בנוסף לכך, הגרסה הראשונית של "Man in the Rain" נכתבה בסמוך לכתיבתו ויציאתו של "Moonlight Shadow".<ref></ref> גרסת דמו מוקדמת נוספת של "Man in the Rain" הוקלטה לאלבום, Islands (1987), עם שירה של בארי פאלמר ; גרסה זו הפכה מאוחר יותר לשיר "Heaven's Open".<ref></ref>

"Man in the Rain" היווה השראה לשם של האלבום, Heaven's Open.<ref></ref> על אף שקארה דילון מופיעה באלבום, היא לא נכחה בקונצרט הבכורה של Tubular Bells III שאירע ברחבת משמר הסוסים, לונדון. להופעה זו ולקונצרטים הבאים, היא הוחלפה בפפסי דה-מאק. במהלך ביצוע הבכורה של "Man in the Rain" חלק מאורות הבמה כבו במפתיע.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|5 באוקטובר 1998
|7" • 12"
|האחים וורנר
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי מייק אולדפילד
קטגוריה:שירים באנגלית
קטגוריה:שירים על גשם
קטגוריה:שירים על כאב לב
קטגוריה:שירים על נובמבר
קטגוריה:שירים על פרידה
קטגוריה:סינגלים בהוצאת וורנר מיוזיק גרופ
גבעת באטנברג

[[מפה טופוגרפית של חצי האי ביירז הכוללת את האזור האנטארקטי המוגן במיוחד מספר 126.]]
האי ליווינגסטון והאי סמית']]
גבעת באטנברג (באנגלית: Battenberg Hill; בבולגרית: хълм Батенберг) היא גבעה סלעית ברמת דוספיי בחצי האי ביירז באי ליווינגסטון באיי שטלנד הדרומיים, שבאנטארקטיקה.

גובהה של הגבעה 166 מטרים מעל פני הים.

גבעת באטנברג ממוקמת 1.8 קילומטרים ממזרח לגבעת סטארט;

גבעת באטנברג ממוקמת 1.8 קילומטרים מדרום לגבעת ווייטה;

גבעת באטנברג ממוקמת 2.19 קילומטרים צפונית-מערבית לגבעת פנקה.

== היסטוריה ==
=== מיפוי הנקודה ===

הנקודה מופתה לראשונה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009 ובשנת 2010.

=== מקור השם ===

הגבעה נקראת על שם הנסיך אלכסנדר באטנברג מבולגריה (שחי בין השנים 1857 – 1893).

=== אזור אנטארקטי מוגן במיוחד ===

הגבעה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא באחד משני האזורים המוגבלים בו (restricted zones), שהכניסה אליהם אסורה.

== קישורים חיצוניים ==
* [https://copernix.io/#?where=-61.14300615476985,-62.59601945062313,16&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix

קטגוריה:בולגריה באנטארקטיקה
קטגוריה:האי ליווינגסטון: גבעות
The Crow & the Butterfly

"The Crow & the Butterfly" הוא סינגל של להקת הרוק האמריקאית שיינדאון, זה הסינגל החמישי מתוך אלבומם השני, The Sound of Madness. את השיר כתב סולן הלהקה, ברנט סמית. השיר הושמע לראשונה ב-2007, בגרסה אקוסטית חיה, במהלך תוכנית הרדיו של באקטהד.<ref></ref>

ב-27 ביולי 2010 יצא ב-iTunes המיני-אלבום של השיר שכלל את הגרסה המקורית, גרסת pull mix, את הוידאו קליפ של השיר, וחוברת דיגיטלית.

ב-23 ביוני 2016 זכה השיר למעמד של תקליטון זהב לאחר שנמכרו ממנו למעלה מחצי מיליון עותקים.

==משמעות השיר==
בראיון לתוכנית Rockline הסביר סמית שכשהלהקה כתבה את האלבום הוא חלם על אם שבתה נפטרה חודש לפני שבנה, טרבור, נולד. הוא כתב את השיר על האם שמנסה להתמודד עם מות ילדתה ובה בעת להמשיך בחייה.<ref></ref>

בבלוג שפורסם בעבר באתר הרשמי של הלהקה הסביר סמית 

==וידאו קליפ==
לגבי האפשרות לצלם וידאו קליפ לשיר, סמית מסר: .

בסופו של דבר בוים הקליפ על ידי האנה לקס דייוויס. הצילומים התקיימו ב-24 ביוני 2010, כשהאלבום The Sound of Madness חגג שנתיים לצאתו. צילום מאתר הצילומים הראה חדר גדול באחוזה. הקליפ עלה לשירות Yahoo Music ב-17 ביולי 2010. בווידאו מוצגת הלהקה מנגנת על במה, בעוד קבוצת אנשים מסתוריים בלבוש שחור אוכלים ארוחת ערב ומניחים את כלי האוכל שלהם. אישה באיפור שנוזל מדמעותיה מתפרצת לחדר בעוד הקבוצה מסיימת את הארוחה ומתחילה לרקוד. בסצנת הריקוד שמתרחשת במהלך הפזמון האישה עוברת בין הרוקדים, ומנסה, ללא הצלחה, להגיע לנער צעיר בלבוש שחור. במהלך קטע המעבר השניים מצליחים להיפגש, והוא מניח בידה משכית ובה תמונה שלה עם ילד, ולוחש באוזנה, היא מחייכת ובוכה בהשלמה בעוד הלהקה וכל הנוכחים הולכים אל האור ומשאירים אותה לבד.

הקליפ נכנס למצעד ה-Fuse Top 20 Countdown במקום ה-18 ולמצעד 20 הקליפים של VH1 במקום ה-20 ב-13 ביולי וב-31 ביולי 2010 בהתאמה.

==במצעדים==
השיר הגיע למקום הראשון במצעד שירי הרוק של הבילבורד, והיה בכך לשיר הראשון של שיינדאון שהגיע להישג. הוא הגיע למקום הראשון גם במצעד שירי הרוק החמים של המגזין, ובכל הפך את The Sound of Madness לאלבום השני בהיסטוריה שארבעה מהסינגלים שלו מגיעים להישג (אחרי אלבומה של להקת דה בלאק קרואוז, The Southern Harmony and Musical Companion שעשה זאת ב-1992). השיר הגיע גם למקום ה-97 במצעד הבילבורד הוט 100, ולמקום השישי במצעד האלטרנטיבי של הבילבורד.

==קישורים חיצוניים==

==הערות שוליים==

קטגוריה:שירי 2008
קטגוריה:סינגלים מ-2010
קטגוריה:שירי שיינדאון
קטגוריה:שירים באנגלית
קטגוריה:שירים על בעלי חיים
קטגוריה:שירי מטאל
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
קטגוריה:סינגלים שהגיעו למקום הראשון במצעד שירי הרוק & האלטרנטיביים
דניאל לווילז

דניאל לווילז (בצרפתית: Danielle Levillez; נולדה ביוני 1956) היא גנרל מאיור בדימוס בצבא בלגיה. האשה הראשונה בתולדות בלגיה שהגיעה לדרגת גנרל.

==ביוגרפיה==
לווילז נולדה בבריסל ביוני 1956. היא למדה רוקחות באוניברסיטה החופשית של בריסל וכימיה באוניברסיטת לובן. ב-1979 התגייסה לצבא בלגיה ועבדה בתחילה בבית המרקחת הצבאי הראשי בניבל. ב-2002 הפכה לקולונל הראשון בצבא בלגיה, ובדצמבר 2005 מונתה למפקדת כוחות הרפואה של בלגיה. במקביל הועלתה לדרגת בריגדה גנרל, והייתה בכך לאשה הראשונה בתולדות בלגיה שהגיעה לדרגת גנרל. ב-2009 מונתה לראש מחלקת הרווחה של הצבא. ב-2012 הועלתה לדרגת גנרל מאיור. במשך שנים רבות ייצגה את בלגיה בוועידת הנשים של נאט"ו, ולתקופה קצרה אפילו שימשה כסגנית נשיאת הוועדה. ב-1 ביולי 2015 היא עזבה את הצבא.

==קישורים חיצוניים==
* [https://www.levif.be/actualite/belgique/une-generale-a-l-armee-belge/article-normal-162015.html?cookie_check=1649189178 Une générale à l'armée belge]
* [https://www.nato.int/multi/photos/women2.htm תמונות מוועידת הנשים של נאט"ו]

קטגוריה:גנרליות
קטגוריה:גנרלים בלגים
קטגוריה:ילידות 1956
קטגוריה:בלגים שנולדו ב-1956
סוזן רידג'

סוזן קרסטין רידג (; נולדה ב-1962) היא מייג'ור גנרל בדימוס בצבא בריטניה, אשר שימשה כמנכ"לית ענף השירותים המשפטיים של הצבא.

==ביוגרפיה==
רידג' גדלה במערב אנגליה והתחנכה בצ'סטר. היא למדה היסטוריה באוניברסיטת בנגור, וסיימה את לימודיה ב-1984. לאחר מכן למדה משפטים באוניברסיטה למשפטים. ב-1989, הוסמכה רידג' כעורכת דין והתקבלה לאיגוד המשפטי של אנגליה ווילס. היא עבדה כעורכת דין בסוויין ג'ונסון רייט בצפון ויילס מ-1986 עד 1992, והתמחתה בדיני מקרקעין. ב-1992 התגייסה רידג' לצבא בריטניה וצורפה לענף השירותים המשפטיים של הצבא. ב-20 בספטמבר 2015 הועלתה לדרגת מייג'ור גנרל ומונתה למנכ"לית ענף השירותים המשפטיים של הצבא (DGALS). ב-1 בינואר 2019 הפכה לעמיתה במסדר האמבט. ב-5 ביולי של אותה שנה היא עזבה את תפקיד המנכ"לית, וב-18 באוקטובר של אותה שנה עזבה את הצבא.

==קישורים חיצוניים==
* 
* [https://www.theguardian.com/uk-news/2015/jul/06/british-army-first-female-general-susan-ridge British Army appoints first female general]
* 
* [https://www.theguardian.com/uk/2012/jan/11/nicky-moffat-highest-ranking-woman-army Meet Nicky Moffat, the highest ranked woman in the British army]

קטגוריה:גנרלים בריטים
קטגוריה:גנרליות
קטגוריה:עורכות דין בריטיות
קטגוריה:משפטנים צבאיים
קטגוריה:עורכי דין בריטים במאה ה-20
קטגוריה:בריטיות שנולדו ב-1962
קטגוריה:בריטים שנולדו ב-1962